У горадзе Нойбранденбург з дзейнасцю інстытута прыкладных навук нас падрабязна азнаёміў доктар прыродазнаўчых навук, прафесар Маціяс Грунвальд. Мы даведаліся аб прынцыпах дзейнасці вышэйшай школы, аб факультэтах і спецыяльнасцях. Падрабязна разгледзелі пытанні ландшафтнага планавання і арганізацыі турызму ў асобных рэгіёнах. Затым прафесар Грунвальд самастойна правёў для нас падрабязную экскурсію па вучэбных аўдыторыях і музейным выставах універсітэта. Пад кіраўніцтвам прафесійнага гіда мы азнаёміліся з гісторыяй, архітэктурай і культурай горада.